Data på rutenett – dominerende radonaktsomhetsgrad + SSB-statistikk

av Øyvind Bye Skille/NRK (laget og offentliggjort 25. juni 2015)
oyvind.bye.skille@nrk.no, mobil 41473220

Disse shape-filene er laget av NRK i forbindelse med arbeid med saker om nasjonalt aktsomhetskart for radon. De er i projeksjonen UTM sone 33 med datum WGS 84 (srid 32633). Filene er komprimert med zip.:
Se forklaring rundt arbeidet her: https://nrkbeta.no/2015/06/25/slik-undersokte-nrk-radonkartene/

Dette datasettet er satt sammen av data fra SSB og NGU/Statens strålevern, og inneholder også NRKs beregnede verdier.

Hele datasettet er organisert basert på data i et 250x250 meters rutenett over Norge. Rutenettet er laget og offentliggjort av Statistisk sentralbyrå (SSB):
https://www.ssb.no/natur-og-miljo/geodata

Til rutenettet er det lagt inn statistikk fra følgende SSB-serier:
Befolkningsstatistikk på rutenett
Bygningsstatistikk på rutenett
(Begge statistikker er fra 2014, og kan hentes på adressen over. I bygningsstatistikken finnes det flere variabler som ikke er tatt med her)

NRK har så beregnet en dominerende aktsomhetsgrad for radon for hver rute i rutenettet. Dette er basert på en arealberegning av hvilken aktsomhetsgrad det er mest av i ruten i Nasjonalt aktsomhetskart for radon per juni 2015.

Aktsomhetskartet for radon er laget av Norges geologiske undersøkelse (NGU) for Statens strålevern. Produktark: http://www.ngu.no/upload/Aktuelt/Produktark_RadonAktsomhet.pdf

Her er en forklaring for de ulike kolonnene i shape-filene:
SSBID: Unik ID for hver rute i SSBs rutenett med oppløsning 250x250 meter. Denne verdien er hentet fra SSBs data og ikke endret av NRK.
DOMIAKT: Dominerende aktsomhetsgrad for radon. Verdi beregnet av NRK basert på hvilken aktsomhetsgrad det er mest areal av i hver rute i det nasjonale aktsomhetskartet. Aktsomhetsgradene er definert slik av Statens strålevern/NGU:
3 Særlig høy: En egen klassifisering for områder med alunskifer i berggrunnen, en bergart som gir særlig stor fare for radon.
2 Høy: Statistisk beregnet at minst 20 % av boligene har radonkonsentrasjoner over øvre anbefalte grenseverdi på 200 Bq/m3 i første etasje.
1 Moderat til lav: Lavere fare for radon i inneluft i boliger.
0 Usikker: Det finnes ikke nok inneluftmålinger på stedet eller på den gitte bergarten til at aktsomhet kan beregnes, eller beregningene gir ikke med tilstrekkelig grad av sikkerhet grunnlag for å si om aktsomheten er høy eller moderat/lav.
AKT0: Arealandel i ruten som har aktsomhetsgrad 0 (usikker). 1 = 100 prosent. Verdi beregnet av NRK basert på NGU-data.
AKT1: Arealandel i ruten som har aktsomhetsgrad 1 (moderat til lav). 1 = 100 prosent. Verdi beregnet av NRK basert på NGU-data.
AKT2: Arealandel i ruten som har aktsomhetsgrad 2 (høy). 1 = 100 prosent. Verdi beregnet av NRK basert på NGU-data.
AKT3: Arealandel i ruten som har aktsomhetsgrad 3 (særlig høy). 1 = 100 prosent. Verdi beregnet av NRK basert på NGU-data.
POP_TOT: Befolkning i den angitte ruten fra SSB-serien Befolkningsstatistikk på rutenett og variabelen Personer i alt.
BOLIGBYGG: Antall boligbygg i ruten. NRKs summering basert på SSB-serien Bygningsstatistikk på rutenett. Summen av variablene bui2det, bui2hou, bui2row, bui2mul og bui2com.
BUI2DET: Fra SSBs Bygningsstatistikk på rutenett. Definert som antall av typen «Enebolig» i ruten av SSB.
BUI2HOU: Fra SSBs Bygningsstatistikk på rutenett. Definert som antall av typen «Tomannsbolig» i ruten av SSB.
BUI2ROW: Fra SSBs Bygningsstatistikk på rutenett. Definert som antall av typen «Rekkehus, kjedehus, andre småhus» i ruten av SSB.
BUI2MUL: Fra SSBs Bygningsstatistikk på rutenett. Definert som antall av typen «Store boligbygg» i ruten av SSB.
BUI2COM: Fra SSBs Bygningsstatistikk på rutenett. Definert som antall av typen «Bygning for bofellesskap» i ruten av SSB.
BUI2SCH: Fra SSBs Bygningsstatistikk på rutenett. Definert som antall av typen «Skolebygning» i ruten av SSB. Dette er ikke antall skoler, men antall bygg. Én skole kan bestå av flere skolebygg og NRK endte med å bruke en annen kilde til beregningene i saker om skoler.
BUI2UNI: Fra SSBs Bygningsstatistikk på rutenett. Definert som antall av typen «Universitet- og høgskolebygning» i ruten av SSB.
BUI2HOT: Fra SSBs Bygningsstatistikk på rutenett. Definert som antall av typen «Hotellbygning» i ruten av SSB.
XCOOR: x-koordinatinfo fra SSBs rutenett, ikke endret av NRK.
YCOOR: y-koordinatinfo fra SSBs rutenett, ikke endret av NRK.
ROW: Fra SSBs rutenett, ikke endret av NRK.
COL: Fra SSBs rutenett, ikke endret av NRK.
RSIZE: Rutestørrelseinfo fra SSBs rutenett, ikke endret av NRK.